Sociedad Deportiva de Remo Castreña

**Sociedad Deportiva de Remo Castreña** (euskaraz *Arraun Kirol Elkarte Castrotarra*) Castro Urdialesko (Kantabria, Espainia) arraun taldea da. 2013 arte **Sociedad Deportiva de Remo Castro Urdiales** izenarekin TKE Ligan aritu zen baina arazo ekonomikoen erruz taldea desagertu, bigarren taldearen izena hartu eta bi urtetan jarraian maila galdu zuen.

2000. hamarkadan traineru indartsua osatu zuen Jose Luis Kortaren eskutik eta Kontxako lau bandera, TKE LIga bat, bi Euskal Liga eta Espainiako Txapelketa bat irabazi zituen, besteak beste.

## Historia 
### Lehenengo estropadak 
Lehendabiziko garaipen ospetsua 1861eko ekainaren 23an lortu zuen Santanderren, non Isabel II.a erreginaren aurrean zenbait talde kantabriar eta bizkaitar gainditu zituen. Gerra Zibilaren aurretik Santanderren jokaturiko estropadetan sarritan aritu zen, garaipenik lortu ez bazuen ere. Emaitzarik onena 1933ko bigarren postua da, garai hartan erabat nagusi zen Pedreñaren atzetik.

Lehen aro honetako amaiera 1950ean jar dezakegu. urte hartan Castron bertan jokatu zen Espainiako Traineru Txapelketa irabazi zuen, baina arraunlari batzuen lizentziatan izandako akatsengatik txapelketa baliorik gabe gelditu zen.

Aipatzekoak izan ziren 1949an trainerillatan Zierbenarekin izan zituen lehia estuak. Castrok Espainiako Txapelketa irabazi zuen eta Zierbenak errebantxa gisa antolaturiko *Kantauriko Txapelketa*. Hirugarren estropada bat antolatu zen Deustun garaile nagusia nor zen erabakitzeko baina bidean Castroko arraunlariek istripua izan zuten eta jokatu gabe gelditu zen estropada.

### 70 eta 80 hamarkadak 
1966 urtean **Sociedad Deportiva de Remo Castro Urdiales** sortu zen eta hasierako urteetan batel eta trainerilletan aritu zen. Urte horietan 7 aldiz izan zen Kantabriako txapeldun eta Kantabrian jokaturiko estropada ugari ere irabazi zituen.

Urte haietan estropada ugari antolatu zituen gainera, Castro Urdialesko Banderaz gain, Portus Amanus Saria eta Gurutze Gorriaren Bandera ere bai.

### Urrezko aroa (2001-2009) 
[350px|thumb|"La Marinera" [trainerua.]]
Hamar bat urte makal aritu ondoren 90. hamarkadaren bukaeran Jose Luis Korta fitxatu eta gora egiten hasi zen. 2001ean eta 2002an Kontxako Banderak eta Traineruen Euskal Ligak irabazi zituen. TKE Liga 2003an eratu zen baina 2009 arte itxaron behar izan zuen txapeldun izateko. 2009ko TKE Liga hartan 13 estropada irabazi zituen, errekorra ezarriz. 2006 eta 2008an Kontxako Bandera berriak eskuratu zituen eta Ligan bigarren postuak eskuratu zituen. 2006an gainera egun bateko errekorra egitea lortu zuen, historian lehen aldiz 19 minututik behera jaitsiz, eta bi egunetako errekorra ere ezarri zuen aurretik zegoena 40 segundotan hobetuz.

Hamarkada bikaina osatu zuen, izan ere Kontxako lau Bandera eta Espainiako Txapelketa bat irabazi baitzituen, beste garaipen askoren artean.

### Desagerpena eta jeitsiera 
2013 urte hasieran ordea diru arazo larriak izan zituen eta epaitegietan aritu ondoren Kontxako Banderak enbargatu egin zizkioten. TKE Ligako abalari aurre egiteko modurik ez eta bigarren taldearen izenarekin aritu zen denboraldi horretan, Traineruen Kluben Elkarteko batzordeak horrela onartuta. Emaitzak oso txarrak izan ziren eta taldea KAE Ligako azken postuan geldituz maila galdu zuen. Hurrengo urteetan KAE 1 eta 2 maila artean ibili da igo eta jaitsi. 2025ean hirugarren egin zuen KAE 2 Ligan eta play-offetan igotzerik lortu ez bazuen ere, Donostiarra B taldeak ez zuen trainerua osatzerik lortu eta haren lekua hartuz KAE 1 ligan aritu zen Castreña. 2025ean azken postuan gelditu eta maila galdu zuen.

## Palmaresa 
300px|thumb|Castroko trainerua Bilbon.
### Kontxako Bandera 
* **Txapelduna (4):** 2001, 2002, 2006 eta 2008.
* Bigarrena (2): 1975 eta 2009.
* Hirugarrena (0)
* Sailkapen estropadako irabazlea (2): 2005 eta 2006.
* Sailkatua (21): 1974, 1975, 1976, 1977, 1978, 1979, 1980, 1981, 1982, 1983, 1984, 1999, 2001, 2002, 2003, 2004, 2005, 2006, 2007, 2008 eta 2009.

### TKE Liga 
* **Txapelduna (1):** 2009
* Bigarrena (2): 2006 eta 2008
* Hirugarrena (1): 2005
* Irabazitako estropadak (2024 barne): 31
* Parte harzteak (11): 2003, 2004, 2005, 2006, 2007, 2008, 2009, 2010, 2011, 2012, 2013
* **Euskal Liga (2):** 2001 eta 2002.
* KAE Ligako 2. maila (2): 2007 (Castro-B) eta 2020.

### Espainiako Traineru Txapelketa 
* **Txapelduna (1):** 2001.
* Bigarrena (2): 2005 eta 2010.

### Kantabriako Traineru Txapelketa 
* **Txapelduna (11):** 1974, 1975, 1977, 1980, 1981, 1982, 1984, 1990, 2001, 2002 eta 2010.
* Kantabriako distantzia luzeko traineru txapelketa (1): 2026.

### Estropada zaharrak 
* Santanderko estropada zaharrak (2): 1861 eta 1939.

### Aro modernoko estropadak 
Gizonezkoen A eta B taldeek lorturiko banderak.

### Trainerillak 
* Espainiako Txapelketa (3): 1949, 2008 eta 2009.

### Batelak 
* Espainiako Txapelketa (4): 1944, 1968, 2008 eta 2009.

## Azken denboraldiak 
thumb|Sociedad Deportiva de Remo Castreñaren instalazioak.

* (p.o.) play-offak

## Antolaturiko estropadak 
Castro Urdialesek hainbat estropada antolatzen ditu herrian:
* Portus Amanus Saria (1971-1984)
* Gurutze Gorriaren Bandera (1979-1984)
* Castro Urdialesko Bandera (1973tik aurrera)
* Flaviobriga Bandera (1998-2014)
* S.D.R. Castro Urdialesen Bandera (denboraldi-aurrean)

## B trainerua 
Urte batzutan bigarren trainerua ateratzeko beste arraunlari izan ditu. *Sociedad Deportiva de Remo Castreña* izan zuen. Bigarren traineru honek KAE Ligako bigarren maila irabazi zuen 2007an. 2013an SDR Castro Urdiales elkartea desegin zenean SDR Castreña izena hartu zuen.

**Ligak:**
* KAE 1 maila (0): Zortzigarrena 2008an.
* KAE 2 maila (1): 2007.

**Banderak:**
* Hibaikaren Bandera (1): 2007.
* Memorial Ibánez (Castro urdiales) (1): 2007.
* Areetako Bandera (1): 2007.
* Portugaleteko Bandera (1): 2007.
* Hernaniko Bandera (1): 2007.
* Hondarribiko Arrantzale Kofradiaren Bandera (1): 2007.

### Azken denboraldiak 
* (p.o.) play-offak

## Emakumezkoen trainerua 
2017an emakumezkoen trainerua atera zuen eta Gipuzkoako Ligan hartu zuen parte. Ez zuen jarraipenik izan. 2020an Kantabriako estropada pare batean aritu zen eta 2021ean berriz osatu du trainerua eta ETE Ligan arituko da.

* Hipercor Bandera (1): 2017.
* S.D.R. Castro Urdialesen Bandera (1): 2020.
* Sotileza Bandera (2): 2020, 2022.

### Denboraldiak 
## Bibliografia 
* Linares Argüelles, Mariano; Pindado Uslé, Jesús; Aedo Pérez, Carlos. *Gran enciclopedia de Cantabria*. Cantabria Argitaletxea. 1985.  
* *Historia del Remo Castreño: Castro Urdiales 1854-2002*, Sociedad Deportiva Remo Castro Urdiales, 2004, Urdialaitz, 

## Erreferentziak 
## Kanpo estekak